Federico Mayor Zaragoza

Federico Mayor Zaragoza (27-an de januaro 1934 en Barcelono, 19-an de decembro 2024 en Madrido) estis hispana sciencisto, fakulo, dekstraflanka politikisto, diplomato kaj poeto. Li postenis kiel Ĝenerala Direktoro de UNESCO de 1987 ĝis 1999. Li estis proparolanto de la Fondaĵo por Kulturo de Paco kaj membro de la stabanaro de la Internacia Jardeko por Helpo al la Kulturo de Paco kaj de Ne-Perforto por la Tutmondaj InfanojLa Ĝenerala Asembleo de Unuiĝintaj Nacioj proklamis la unuan jardekon de la 21a jarcento kaj de la tria jarmilo, nome la jarojn 2001 al 2010, kiel Internacia Jardeko por Helpo al la Kulturo de Paco kaj de Ne-Perforto por la Tutmondaj Infanoj. Tio sekvis rezoluciojn pri la Internacia Jaro por la Kulturo de Paco kaj la Internacia Tago de Paco. same kiel Honora Proparolanto de la Pacakademio.

Al la 84-a Universala Kongreso de Esperanto en 1999 en Berlino li sendis salutmesaĝon, en kiu li komence atentigis: „Via kongreso pritraktos la problemojn de Tutmondiĝo, paco kaj lingva diverseco. Tiuj temoj ja centre rolas en la programo de UNESCO, …“ Post kelkaj pensoj rilate al la kongresa temo kaj la signifo de demokratio tiurilate, li daŭrigas: „Interparolante, homoj lernas kompreni unu la alian kaj praktiki la moralan solidarecon, sur kiu baziĝas ĉiu vera integriĝo. En tia aliro efektive kuniĝas la idealoj de d-ro Esperanto kaj tiuj de UNESCO. Ni dividas vizion pri vera tutmondeco. Preter la tre limigita tutmondiĝo ekonomia de la merkatoj.“ Kulminas liaj eksplikoj en la alvoko: Ni renovigu niajn strebojn por certigi, ke la tutmondiĝo inkluzivu ankaŭ tiun ĉi dimension: senkondiĉan respekton al kultura kaj lingva diverseco. Se ni sukcesos ĉi-rilate, tio siavice naskos novajn ŝancojn por plifortigi la pacon kaj plibonigi homajn vivojn.“Saluto de UNESCO. En: Revuo Esperanto, septembro 1999, p. 147

 Verkoj 
 Tomorrow Is Always Too Late, Stamford Publishing, 1992.
 Memory of the Future, UNESCO Publishing, 1995
 La Paix Demain?, UNESCO Publishing, 1995.
 Science and Power, UNESCO Publishing, 1995
 The New Page, UNESCO Publishing, 1995.
 UNESCO: Un Idéal en Action, UNESCO Publishing, 1996.
 The World Ahead: Our Future in the Making, Zed Books,2000.
 Los Nudos Gordianos, Galaxia Gutenberg,1999.
 La Palabra y la Espada, AEFLA, 2002
 La Fuerza de la Palabra, Adhara, 2005
 Un Dialogo Iberico en el marco europeo y mundial (kun Mário Soares), Galaxia Gutenberg, 2006.
 Enfermedades Metabólicas (eld.) (2006)
 Tiempo de Acción, 2008
 Tiempo de Accion, Universidad de Granada, Editorial Anfora Nova, 2008
 The Crime of Silence, 2011
 Reinventing Globalization After the Crash (kun Edward J. Nell kaj Karim Errouaki), por 2012.
 Economics and Management in Dialogue: Reinventing Management (Organizational Strategies through the Transformational Growth Lens), kun Edward J. Nell kaj Karim Errouaki, tuje.

 Notoj 

 Vidu ankaŭ 
 Iniciato por Scienco en Eŭropo

Kategorio:Hispanaj politikistoj
Kategorio:Hispanaj advokatoj
Kategorio:Hispanaj poetoj
Kategorio:Rusa Akademio pri Sciencoj
Kategorio:Membroj de la Eŭropa Parlamento 1984-1989
Kategorio:Ĝeneralaj Direktoroj de UNESKO
Kategorio:Unesko
Kategorio:Hispanaj deputitoj